**Dzīve ar sērgu. Retrospektīvi un prospektīvi apsvērumi**

Igors Šuvajevs

Lai nerastos pārpratumi, daži paskaidrojumi. Dzīve ar sērgu – dzīve pašam ar sevi. Prospektīvie apsvērumi ir saistīti ar pagājušo. Retrospektīvais attiecas uz nākamību.

Pārdomās iezīmēti trīs laiki: antīkais, 16. gadsimts un mūsdienas. Antīkās pasaules tekstos tiks izceltas pasāžas par dzīvību, epidēmiju un ķermeņa lietošanu. 16. gadsimta norisēs tiks uzsvērta nevis jaunās pasaules atklāšana, bet gan sērgas izplatīšana. Mūsdienu kontekstā tiks aplūkota higienizācija un bakterioloģizācija, vienlaikus aktualizējot imūno un komūno saistībā ar cilvēku. Referātā tiks atgādināts par *ars moriendi*, tās mūsdienīgo saārdīšanu un medicīnas tehnizāciju.

Tagadējās sērgas svarīgākais faktors ir nevis vīruss, bet sociālpolitiskā un ekonomiskā problemātika. Piedāvāto skatījumu raksturo nevis historiogrāfija, bet ģenealoģija. Dažu vēsturisku notikumu atgādinājums kalpo tagadnes vēstures skaidrošanai.